El termini per a la presentació dels formularis de sol·licitud és del 8 de juliol al 31 d'agost de 2020.
No cal aportar cap documentació si en el formulari de sol·licitud s'autoritza a l'òrgan tècnic de selecció a efectuar les comprovacions necessàries.
En cas que no es doni l'autorització, la persona aspirant ha d'adjuntar, juntament amb la sol·licitud de participació, la documentació descrita a l'article 5 de la convocatòria.
Acreditació dels coneixements de llengua catalana
Les persones aspirants hauran d'acreditar la possessió dels coneixements orals i escrits de nivell elemental de català (certificat de nivell B1) de la Direcció General de Política Lingüística del Departament de Cultura, o equivalent.
Exempció de la realització de la prova de coneixements de llengua catalana.
Als efectes de l'exempció de la realització de la prova de coneixements de llengua catalana, els aspirants han d'autoritzar a l'òrgan convocant a fer les comprovacions necessàries a fi d'acreditar el coneixement de la llengua catalana necessari per participar en aquest procés de selecció, marcant la corresponent casella d'autorització.
Les persones aspirants que hagin participat i obtingut plaça en processos anteriors de selecció de personal per accedir a la mateixa administració en què hi hagués establerta una prova de català del mateix nivell o superior, o que hagin superat la prova esmentada en altres processos de la mateixa oferta pública d'ocupació, restaran exemptes de la realització de la prova.
Si manca aquesta autorització, els aspirants han de presentar dins el termini de presentació de sol·licituds un dels documents següents:
L'acreditació documental als efectes d'aquesta exempció també podrà efectuar-se fins abans de l'hora assenyalada per a l'inici de la prova de coneixements de llengua catalana, aportant davant l'òrgan tècnic de selecció l'original i una còpia de la documentació acreditativa del nivell requerit a la convocatòria.
Acreditació dels coneixements de llengua castellana
Les persones aspirants que no tinguin la nacionalitat espanyola hauran d'acreditar posseir coneixements de llengua castellana suficients per exercir amb eficàcia les funcions de les places que convoca aquesta Resolució.
Exempció de la prova de coneixements de llengua castellana
Les persones aspirants que no tinguin la nacionalitat espanyola, als efectes de l'exempció de la realització de la prova de coneixements de llengua castellana, han d'autoritzar l'òrgan convocant a fer les comprovacions necessàries per tal d'acreditar el coneixement de llengua castellana necessari per participar en aquest procés de selecció, marcant la corresponent casella d'autorització.
Si manca aquesta autorització, han d'acreditar documentalment, davant l'òrgan tècnic de selecció, que estan en possessió d'un certificat conforme han cursat la primària, la secundària a l'Estat espanyol o en altre país de llengua hispana; del diploma espanyol nivell B2, o certificació acadèmica que acrediti haver superat totes les proves adreçades a obtenir-lo, o del certificat elemental d'espanyol per a estrangers expedit per les escoles oficials d'idiomes.
En tot cas, la persona aspirant ho haurà d'indicar expressament a la sol·licitud.
També queden exemptes de realitzar l'exercici de coneixements de llengua castellana les persones aspirants que hagin cursat en llengua castellana el Batxillerat i/o els estudis conduents a l'obtenció de la titulació exigida com a requisit d'accés.
L'acreditació documental als efectes d'aquesta exempció també podrà efectuar-se fins abans de l'hora assenyalada per a l'inici de la prova de coneixements de llengua castellana, aportant davant l'òrgan tècnic de selecció l'original i una còpia de la documentació presentada.
Participació per la via de reserva de persones aspirants amb discapacitat i adaptacions
Per accedir a les places per la via de reserva i per obtenir l'adaptació de les proves i/o del lloc de treball, cal disposar d'un dictamen favorable dels equips de valoració multiprofessional de la Direcció General d'Autonomia Personal i la Discapacitat del Departament de Treball, Afers Socials i Famílies o de l'òrgan que exerceixi aquesta funció (o òrgan competent equivalent de la resta de comunitats autònomes), emès en ocasió d'aquesta convocatòria, que declari que la persona aspirant compleix les condicions per exercir les funcions de les places convocades, i que informi, si escau, sobre les adaptacions necessàries per realitzar les proves i sobre la necessitat d'adaptar el lloc de treball.
Els requisits que han de complir les persones aspirants són:
Grup D: títol de graduat/ada en educació secundària, graduat/ada escolar, tècnic/a corresponent a cicles formatius de grau mitjà, i tècnic/a auxiliar corresponent a formació professional de 1r grau o equivalent.
Titulacions de formació professional:
Tècnic/a en atenció a persones en situació de dependència
Tècnic/a en atenció sociosanitària
Tècnic/a en cures auxiliars d'infermeria
Tècnic/a auxiliar de psiquiatria
Tècnic/a superior en integració social amb experiència abans del 31 de desembre de 2017.
Tècnic/a especialista en economia sociofamiliar amb experiència abans del 31 de desembre de 2017.
Tècnic/a especialista en adaptació social amb experiència abans del 31 de desembre de 2017.
Tècnic/a especialista en educació de disminuïts psíquics amb experiència abans del 31 de desembre de 2017.
Certificat de professionalitat d'atenció sociosanitària a persones dependents en institucions socials
Certificat de professionalitat d'atenció sociosanitària a persones en el domicili
Certificat de professionalitat de l'ocupació d'auxiliar d'ajuda a domicili
Titulacions més experiència (experiència mínima de 2 anys (150 dies de cotització) com auxiliar de geriatria abans del 31.12.2017):
Tècnic/a especialista en assistència geriàtrica
Tècnic/a especialista en assistència psiquiàtrica
Diplomatura/grau en teràpia ocupacional
Diplomatura/grau en educació social
Certificats de reconeixement d'experiència laboral:
Certificat d'acreditació de competències corresponent al títol de tècnic/a en atenció sociosanitària (prova pilot anterior al programa Acredita't)
Certificat de validació de crèdits corresponents al títol de tècnic/a en atenció sociosanitària (Cr01, Cr02, Cr03, Cr04, Cr05 i Cr06 (programa Qualifica't!)
Certificat de reconeixement acadèmic dels mòduls professionals del títol de tècnic/a en atenció a persones en situació de dependència (MP1, MP2, MP3 i MP4) (mesures flexibilitzadores)
Certificat d'acreditació de competències corresponents als certificats de professionalitat d'atenció sociosanitària a persones dependents en institucions socials (UC_1016_11_2, UC_1017_11_2, UC_1018_11_2 i UC_1019_11_2).
Certificat d'habilitació excepcional per a persones d'edat igual o superior a 55 anys a 31 de desembre de 2015, emès pel Departament de Treball, Afers Socials i Famílies per a l'ocupació d'auxiliar de gerontologia.
Certificat individual acreditatiu de l'habilitació excepcional del personal auxiliar d'atenció a les persones en situació de dependència per a l'ocupació d'auxiliar de gerontologia.
Certificat individual acreditatiu de l'habilitació provisional del personal auxiliar d'atenció a les persones en situació de dependència per a l'ocupació d'auxiliar de gerontologia.
D'acord amb el que estableix la disposició transitòria IV del VI Conveni col·lectiu únic del personal laboral de la Generalitat, el personal laboral que presti els seus serveis professionals a l'Administració de la Generalitat amb un contracte de treball de caràcter temporal subscrit bé sigui per raó de la seva titulació o bé sigui per la seva capacitat provada en el desenvolupament professional, vigent des de la data de 20 de novembre de 1998, podrà participar en aquesta convocatòria si, en el supòsit de no reunir el requisit de titulació establert a la base 2.1, disposa de capacitat professional provada en relació amb la plaça a què opti, i reuneix la resta de requisits d'aquesta convocatòria.
Aquesta circumstància s'haurà de fer constar en l'apartat corresponent de la sol·licitud.
A aquests efectes, s'entendrà com a capacitat provada l'experiència professional en la Generalitat de Catalunya en el desenvolupament de les funcions pròpies del lloc, adquirida en activitats professionals anteriors, i demostrada durant el període de prova que preveu la base 14 d'aquesta convocatòria.
Les persones aspirants que no tinguin la nacionalitat espanyola hauran d'acreditar, mitjançant declaració jurada o promesa, que no estan sotmeses a cap sanció disciplinària o condemna penal que els impedeixi l'accés a la funció pública en el seu estat d'origen.
Les taxes per poder participar en aquest procés de selecció són:
Estan exemptes de realitzar el pagament de la taxa les persones aspirants que es troben, dins el termini de presentació de sol·licituds: en situació d'atur i no perceben cap prestació econòmica, les persones jubilades que no hagin superat l'edat establerta per a la jubilació forçosa, i les que acreditin una discapacitat igual o superior al 33%.
Consulteu les preguntes freqüents del tràmit.
Si teniu algun dubte, podeu contactar a través de la Bústia de contacte (seleccioneu el tema 'Societat, ciutadania i famílies' i el subtema 'Procés de selecció d'auxiliars de geriatria').
Es reserven 23 places per a les persones aspirants que tenen reconeguda la condició legal de persona discapacitada.
Incorporació a la borsa de treball de personal laboral
Les persones que superin la fase d'oposició d'aquesta convocatòria i no hagin obtingut plaça passaran a formar part del bloc 2 de la borsa de treball de personal laboral del Departament en la categoria professional i l'àmbit territorial corresponents.
Les persones que no estiguin interessades a formar part del bloc 2 de la borsa de treball esmentada ho hauran de fer constar a la sol·licitud de participació a la convocatòria, excepte si ja formen part del bloc 1.
Assignació dels llocs de treball
Un cop verificat que les persones aspirants han presentat la documentació indicada i reuneixen els requisits i les condicions requerits, les persones candidates proposades escolliran en un acte públic, al qual seran oportunament convocades, el lloc de treball, d'acord amb l'ordre de puntuació obtingut i respectant el dret de preferència a escollir de les persones aspirants que acreditin la condició legal de discapacitat i s'hagin acollit a la reserva de places.
En el cas que, un cop feta l'assignació, resulti desert algun lloc de treball a conseqüència d'una renúncia o altra causa, l'òrgan tècnic de selecció podrà proposar un altre aspirant que hagi superat el procés de selecció i acreditat els requisits exigits a la convocatòria, tenint en compte l'ordre de puntuació.
Formalització del contracte de treball
Un cop s'hagi dut a terme l'assignació dels llocs de treball, la persona titular de la Secretaria General del Departament de Treball, Afers Socials i Famílies emetrà una resolució amb les persones que hagin superat el procés i el lloc assignat, la qual es publicarà al DOGC.
En el termini màxim d'un mes a comptar des de la publicació de la resolució de la convocatòria al DOGC, es procedirà a la formalització per escrit dels contractes de treball.
En aquests contractes s'expressarà, en tots els casos, que estan afectats pel conveni col·lectiu que correspongui, i s'indicaran el grup, el subgrup i la categoria professional i l'especialitat, si n'hi ha, per als quals es contracta el treballador o treballadora.
Guia del tràmit d'inscripció telemàtica en un procés de selecció de personal laboral
No cal que disposeu d' idCAT Mòbil o un certificat digital.
Les persones interessades que no disposin de mitjans per presentar les sol·licituds o tinguin dificultats tècniques per fer-ho poden comptar amb suport a la tramitació a les Oficines d'Atenció Ciutadana (OAC) següents:
Oficina d'Atenció Ciutadana del Departament de Treball, Afers Socials i Famílies (passeig Taulat, 266-270).
Oficina d'Atenció Ciutadana a Girona (pl. de Pompeu Fabra, 1)
Oficina d'Atenció Ciutadana a Lleida (c. de Lluís Companys, 1)
Oficina d'Atenció Ciutadana a Tarragona (c. de Sant Francesc, 3, entresol)
Oficina d'Atenció Ciutadana a les Terres de l'Ebre (pl. de Gerard Vergés, 1, al c. de Montcada, cantonada amb el c. de Benasquer, de Tortosa)
Oficina d'Atenció Ciutadana a la Cerdanya (pl. del Rec, 5, de Puigcerdà).
Si es produeix una interrupció no planificada en el funcionament dels sistemes electrònics durant l'últim dia establert per a la realització d'aquest tràmit d'inscripció a la convocatòria, el tràmit es podrà dur a terme durant el dia hàbil següent.
En el termini màxim d'un mes es declararà aprovada la llista provisional de persones admeses i excloses de la convocatòria, la qual es publicarà en el Tauler d'anuncis de la Seu electrònica de la Generalitat de Catalunya ( http://tauler.gencat.cat ) i al web del Departament.
Les persones aspirants disposaran d'un termini de 10 dies hàbils a partir de l'endemà de la publicació de la resolució indicada per esmenar els defectes de la seva sol·licitud inicial o per complementar la documentació que es requereix a la convocatòria, mitjançant el formulari d'aportació de documentació.
Les persones aspirants que figurin com a persones excloses en aquesta llista provisional i que no esmenin dins d'aquest termini el defecte imputable a elles que n'hagi motivat l'exclusió, es considera que desisteixen de la seva petició.
En qualsevol cas, a fi d'evitar errors i, en el supòsit que se'n produeixin, de possibilitar-ne l'esmena dins el termini i en la forma adequada, les persones aspirants comprovaran fefaentment no només que no figuren a la llista de persones excloses, sinó que a més el seu nom figura a la llista de persones admeses.
Una vegada transcorreguts 15 dies hàbils des de l'expiració del termini, a proposta de l'òrgan tècnic de selecció, la persona titular de la Secretaria General del Departament de Treball, Afers Socials i Famílies aprovarà mitjançant una resolució, que es publicarà al DOGC i que s'exposarà al Tauler d'anuncis de la Seu electrònica de la Generalitat de Catalunya ( http://tauler.gencat.cat ) i al web del Departament, la llista definitiva de les persones admeses i excloses de la convocatòria, i la llista definitiva de les persones exemptes de realitzar la prova de coneixements de llengua catalana i la prova de coneixements de llengua castellana, si escau.
En la resolució esmentada s'indicaran, així mateix, la data, l'hora i el lloc de realització de la primera prova, així com l'ordre d'actuació de les persones aspirants.
Amb l'exposició de les resolucions indicades i de les llistes al Tauler d'anuncis de la Seu electrònica de la Generalitat de Catalunya ( http://tauler.gencat.cat ) i al web del Departament, es considerarà feta la notificació oportuna a les persones interessades, i s'iniciaran els terminis als efectes de possibles reclamacions o recursos.
Les qualificacions de les proves i de la fase de concurs es faran públiques al Tauler d'anuncis de la Seu electrònica de la Generalitat de Catalunya ( http://tauler.gencat.cat ) i al web del Departament.
Podeu consultar l'estat de l'expedient: